Upeņu iela (Daugavpils)

Upeņu iela ir iela Daugavpilī, Ruģeļu apkaimē, Daugavas labajā krastā. Tā sākas krustojumā ar bezvārda ceļu un stiepjas austrumu virzienā, krustojoties ar vairākām bezvārda šķērsielām, līdz Krokusu ielai (īstenībā šis ielu savienojums nav izbūvēts). Upeņu ielas turpinājums ir bezvārda ceļš, kas savienots ar Dārznieku ielu. Upeņu iela atrodas dārzu biedrībā "Draudzība", tajā ir vasarnīcu apbūve.

Ielas garums ir 1130 metri, tai pārsvarā nav seguma. Visā garumā satiksmes kustība norit vienā joslā un atļauta abos virzienos. Upeņu iela ir šaura, tās sarkano līniju platums ir 4-5 metri. Sabiedriskais transports pa Upeņu ielu nekursē.

Upeņu iela izveidota 1960. gados, bet nosaukums tai piešķirts tikai 2005. gada 26. maijā.

 Ielu savienojumi 
Upeņu iela ir savienota ar šādām ielām:
 Krokusu iela (pēc plāna, īstenībā ielu savienojums nav izbūvēts)
 Dārznieku iela (savienojums ar bezvārda ceļu)

 Atsauces 

Kategorija:Ielas Ruģeļos